Overtonov prozor
<s>Overtonov prozor je termin kojim se opisuje raspona ideja o kojima javnost smatra prihvatljivim raspravljati.</s>

<s>Termin je nastao prema imenu Josephu Overtonu, koji je u svojim radovima 1990.-ih godina prezentirao koncept koji objašnjava kako političari neće promovirati ideje koje zbilja smatraju ispravnima, nego one koje je javnost spremna prihvatiti.</s><s>Koncept je zadobio šire prihvaćanje nakon Overtonove smrti 2003. godine.</s>

<s>Stupanj javnog prihvaćanja određene ideje Overton iskazuje u više stupnjeva:</s>

<s>Nezamislivo
 Radikalno
 Prihvatljivo
 Razumno
 Popularno
 Zadano</s>

<s>Kada se u nastojanju za postizanje nekog političkog cilja ustanovi da je ideja u javnosti neprihvatljiva, može se pristupiti aktivnostima radi pomicanja Overtonovog prozora.</s><s>Pomicanje prozora ideja prihvatljivih u javnom diskursu može se postići javnim zagovaranjem vrlo radikalnih ideja, kako bi manje radikalne - ali još uvijek neprihvaćene - ideje bile prepoznate kao umjerene, te, s vremenom, posve prihvatljive.</s><s>Kada se u javnosti prostor pomakne tako da obuhvati do jučer neprihvatljive ideje, istodobno će neke od ranije prihvatljivih ideja - postati sada neprihvatljivima.</s>

<s>Ovakvo shvaćanje prihvatljivosti ideja može se naći kod dobitnika Nobelove nagrade za ekonomiju Miltona Friedmana, koji je svoju vlastitu misiju na polju ekonomije opisao riječima: "Ovo je, prema mojem mišljenju, naša osnovna zadaća: razviti alternative danas prihvaćenim pravilima, te ih držati živima i raspoloživima dok politički nemoguće ne postane politički neizbježnim."</s>

<s>Kao primjer pomicanja Overtonovog prozora, navode se primjer legalizacije Istospolnog braka, koji je u nekoliko desetljeća napredovao od nemoguće, neprihvatljive i čak smiješne ideje, do razine propisa u mnogim zemljama.</s><s>U Sjedinjenim Američkim Državama, i protivnici i pobornici predsjednika Donalda Trumpa govore kako je on svojim političkim djelovajem "razbio Overtonov prozor".</s>

<s>Neki autori kritiziraju osnovnu postavku Overtonovog prostora, te opažaju da zadnjih godina raspon ideja prihvatljivih u javnom diskursu (zapadnih demokratskih) raste, iznoseći ocjenu kako uvođenjem radikalnijih ideja na lijevoj i desnoj strani političkog spektra zadnjih godina nije nastalo pomicanje "prozora" politički prihvatljivoga (i politički neprihvatljivoga) ni ulijevo ni udesno.</s>

<s>Izvori</s>

<s>Odnosi s javnošću
Politika
Psihologija</s>

